open-index/open-wikipedia-markdown huggingface dataset:
Amen break

**Amen break** on nopeatempoinen, noin kuusi sekuntia pitkä neljän tahdin rumpusoolo, josta on tullut yksi populaarimusiikin käytetyimmistä sampleista. Se on peräisin soul- ja funk-yhtye The Winstonsin 1969 levyttämästä "Amen, Brother" -instrumentaalikappaleesta. Kappale oli versiointi vanhasta gospel-klassikosta, ja se julkaistiin alun perin seitsemäntuumaisen "Color Him Father" -vinyylisinglen B-puolena.

Soinniltaan se on vahvasti kompressoitu, mikä teki sen pätkimisestä ja muokkaamisesta samplereilla helppoa.

Amen break nousi suosioon hip hop -artistien piireissä 1980-luvun lopulla, minkä jälkeen sitä on käytetty hyvin laajasti elektronisessa musiikissa. Se tunnetaan erityisesti jungle-musiikin keskeisenä elementtinä ja on olennainen osa myös siitä kehittyneitä musiikkityylejä kuten drum'n'bassia ja breakcorea.

Kuten monilla muilla sampleilla, Amen breakin tekijänoikeuksien tila on ollut epäselvä. Tekijänoikeusmaksuja sen käytöstä ei ole saanut The Winstonsin rumpali Gregory Sylvester Coleman eikä myöskään kappaleen säveltäjä Richard Lewis Spencer.

## Rumputabulatuuri
Alla on Amen breakin ensimmäinen tahti rumputabulatuurein esitettynä. R on ride- eli komppisymbaali, S on snare eli virvelirumpu ja B on bassorumpu. 

 **ride**        **|**R-R-R-R-R-R-R-R-**|**
 **virveli**     **|**----S--S-S--S--S**|**
 **bassorumpu**  **|**B-B-------BB----**|**

## Lähteet

## Aiheesta muualla
* "Can I Get An Amen?" – äänidokumentti Amen breakin historiasta ja tekijänoikeuksista   (Youtube, Archive.org)
Madame Rosa

**Madame Rosa** on ranskalainen Romain Garyn kirjaan perustuva elokuva vuodelta 1977. Elokuva sai parhaan vieraskielisen elokuvan Oscar-palkinnon vuonna 1978.

## Juoni
Madame Rosa (Simone Signoret) on ikääntyvä juutalainen prostituoitu, joka on selvinnyt keskitysleiriltä ja asuu Pigallella. Hän hoitaa nuorempien prostituoitujen lapsia, joista hänen suosikkinsa on algerialainen Momo (Samy Ben Youb). Nainen kasvattaa Momoa muslimiksi, kun taas toinen hoidokkipoika Moïse on juutalainen. Momo on 14-vuotias, mutta Madame Rosa on valehdellut hänelle että hän on vasta yksitoista. Madame Rosan kunto heikentyy nopeasti niin, ettei enää jaksa huolehtia monista lapsista. Raha on tiukilla, ja Momo yrittää hankkia rahaa kadulla nukketeatterilla. Momo on kaunis poika, ja Madame Rosa on saanut hänet lupaamaan ettei koskaan ala parittajaksi tai myy itseään.

## Näyttelijät

Lähde:

Romain Garyn kirjan *The Life Before Us* (1975) pohjalta on tehty vuonna 2020 ensi-iltansa saanut uusi elokuvaversio *The Life Ahead*, jossa tapahtumat on siirretty Pariisista Etelä-Italiaan.

## Lähteet

## Aiheesta muualla
* 
*
Rantaorvokki

**Rantaorvokki** (*Viola stagnina*) on vaaleakukkainen orvokki. Se on Suomessa uhanalainen ja rauhoitettu laji.

Rantaorvokki on toinen Akaan nimikkokasveista.

## Ulkonäkö ja koko
Rantaorvokki kasvaa 7–25 senttimetriä korkeaksi. Haarovasta juurakosta kohoava varsi on pysty ja harvahaarainen. Nyhälaitaiset lehtilavat ovat kapean herttamaisia tai kapeanpuikeita ja noin 2,5 kertaa leveytensä pituisia. Lehtilavan tyvi on tylppä ja epämukainen, nyhähampaat ovat ulkonevia. Lehtiruodin yläosa on kapeasti siipipalteinen. Lehden korvakkeet ovat noin 1&nbsp;cm:n pituisia, kapeanpuikeita, lähes ehythampaisia tai harvaan ripsihampaisia sekä lehtiruodin pituisia tai sitä lyhyempiä. Kukka on yleensä valkoinen tai joskus vaaleansininen. Ylemmät terälehdet ovat pyöreäkärkisiä ja vähän leveyttään pitempiä. Kukan pussimainen kannus on vihertävä, käyrä ja suippokärkinen. Rantaorvokki kukkii Suomessa kesä-heinäkuussa.

Rantaorvokin voi sekoittaa aho-orvokin (*V. canina*) valkokukkaisiin muotoihin, mutta muuten laji erottuu muista Suomessa tavattavista orvokkilajeista kukkansa perusteella.

## Levinneisyys
Rantaorvokkia kasvaa Ranskan Alpeilta itään Keski-Venäjälle saakka. Muualla Keski- ja Pohjois-Euroopan eteläosissa lajia tavataan paikoitellen harvinaisena. Suomen lähialueilla rantaorvokkia tavataan Keski- ja Etelä-Ruotsista, Virosta ja Venäjän Karjalasta. Suomessa rantaorvokkia tavataan harvinaisena maan eteläosista. Yleisin se on Kokemäenjoen vesistöalueella ja Ahvenanmaalla. Pohjoisimmat esiintymispaikat ovat Pohjois-Karjalassa. Laji on kadonnut useilta kasvupaikoiltaan Suomessa ja Pohjois-Euroopassa.

## Elinympäristö
Rantaorvokki viihtyy jokien ja järvien tulvavyöhykkeiden soraikoilla, tulva- ja merenrantaniityillä, kalliopainannelampareissa ja laidunrannoilla. Lajin kasvupaikoille on tyypillistä kevättulvien aiheuttama kasvupaikkojen avoimuus ja vähäinen kilpailu. Suomessa lajin kasvupaikkoja uhkaavat ennen kaikkea vesistöjen säännöstely, mutta myös rantarakentaminen ja laidunnuksen loppumisesta seurannut kasvupaikkojen umpeenkasvu.

## Lähteet
* Ranta, Pertti: *Rantaorvokki*. Teoksessa *Uhanalaiset kasvimme*. Toim. Ryttäri, Terhi & Kettunen, Taina. Suomen ympäristökeskus, Helsinki 1997, s. 269.
* *Retkeilykasvio*. Toim. Hämet-Ahti, Leena & Suominen, Juha & Ulvinen, Tauno & Uotila, Pertti. Luonnontieteellinen keskusmuseo, Kasvimuseo, Helsinki 1998.

### Viitteet

## Aiheesta muualla
* 
*Pinkka, Lajintuntemuksen oppimisympäristö: Rantaorvokki (''Viola stagnina'')
*Suomen Lajitietokeskus: Rantaorvokki (''Viola stagnina'')
*Pohjolan kasvien pauloissa: ''Viola stagnina'' – rantaorvokki
*Pohjolan kasvien pauloissa: ''Viola canina'' subsp. ''ruppii'' x ''stagnina'' – aho-orvokki subsp. isoaho-orvokki x rantaorvokki
Raymond Ebanks

**Raymond Anthony Ebanks** (s. 2. tammikuuta 1970 Lontoo, Englanti, Iso-Britannia), taiteilijanimeltään **B.O. Dubb** (aikaisemmin **B.O.W.**), on suomalainen rap-muusikko, joka tunnetaan parhaiten Bomfunk MC’s -yhtyeestä. Ebanksin isä on jamaikalainen ja äiti suomalainen.

Aiemmin Ebanks toimi MTV3:n *[[Jyrki (televisio-ohjelma)|Jyrki Electric Circus]]* -ohjelman juontajana sekä Soup De Loop ja The Master Brothers -yhtyeiden jäsenenä.

## Lähteet

## Aiheesta muualla
* Discogs: Raymon Ebanks
* Discogs: B.O. Dubb
* 
* Raymond Ebanks lauluntekijänä
My Melancholy Baby

**My Melancholy Baby** on Ernie Burnettin säveltämä ja George A. Nortonin sanoittama amerikkalainen musiikkikappale.

Kappaleen tekijänoikeudet rekisteröitiin nimellä "Melancholy" 31. lokakuuta 1911, tuolloin Burnettin silloisen vaimon Maybelle E. Watsonin sanoittamana. Laulua ei kuitenkaan julkaistu tässä muodossa, vaan George A. Nortonin kirjoittamilla uusilla sanoilla vuotta myöhemmin. Nykyisen nimensä kappale sai vuonna 1914.

Pianisti Ben Light on väittänyt, että kappale oli alun perin hänen säveltämänsä. Lightin mukaan hän kirjoitti kappaleen vuonna 1909 ollessaan 16-vuotias ja työskennellessään pianistina denveriläisessä yökerhossa. Väitteestään huolimatta Light ei koskaan yrittänyt rekisteröidä kappaleen tekijänoikeutta tai viedä juttua oikeuteen.

Laulun on ensimmäisenä esittänyt julkisesti 1912 Mozart-kahvilassa Denverissä William Frawley, joka on myöhemmin esiintynyt muun muassa *[[Lucy Show]]'ssa*. Frawley kertoi sen tarinan 3. toukokuuta 1965 televisio-ohjelmassa *[[I've Got a Secret]]*. Varhaiseen suosioon kappaleen nosti vaudeville-esiintyjä Walter Van Bruntin levytys vuonna 1915. Laulusta tuli hitti myös Gene Austinille, jonka versio vuodelta 1927 nousi listoilla kolmannelle sijalle. Myöhempiä levytyksiä ovat tehneet muun muassa Al Bowlly vuonna 1935, Coleman Hawkins vuonna 1938 ja Charlie Parker, Dizzy Gillespie ja Thelonious Monk vuonna 1950. Bamperos levytti vuonna 1979 suomenkielisen version nimellä "Melankooli beibi".

Laulu kuuluu koko elokuvan ajan elokuvassa *[[The Roaring Twenties]]* (1939), jossa sen tulkitsee näyttelijä Priscilla Lane.

Tarinan mukaan säveltäjä Burnett haavoittui vakavasti ensimmäisessä maailmansodassa ja menetti muistinsa. Hän oli kadottanut tunnuslevynsä eikä sairaalaan tullessaan voinut muistaa edes kuka oli. Kun tunnuslevy löydettiin taistelukentältä ruumiiden joukosta, hänen oletettiin kaatuneen. Myöhemmin eräs kenttäsairaalassa potilaita viihdyttänyt pianisti ilmoitti "My Melancholy Baby" -kappaleen säveltäjän kuolleen, ja alkoi soittaa kappaletta tämän muistoksi. Kun Burnett kuuli melodian, hänen muistinsa palautui. Hän nousi istumaan sängyssään ja huusi: "Minä kirjoitin tuon laulun!"

## Lähteet

## Aiheesta muualla
*Kappaleen sanat Wikiaineistossa
Jasmin Schwiers

**Jasmin Schwiers** (s. 11. elokuuta 1982) on saksalainen näyttelijä.

Eupenissa syntynyt Schwiers kuuluu maansa saksankieliseen yhteisöön. Hän aloitti uransa teinivuosinaan. Hänet tunnetaan useista saksalaisista elokuvista ja televisiosarjoista.

Schwiers voitti Günter Strack -televisiopalkinnon vuonna 2000 ja Goldene Kameran 2005.

## Aiheesta muualla
* 
* Viralliset sivut
Forest Stewardship Council

**Forest Stewardship Council** (FSC) on kansainvälinen kansalaisjärjestö, jonka päämäärä on edistää kestävää kehitystä maailman metsävarojen käytössä. Se myöntää tuotteille ja palveluille FSC-sertifikaatteja. FSC:n tärkeimpinä työkaluina toimivat standardien asettaminen, sertifiointi ja sertifioitujen metsäteollisuustuotteiden pakkauksiin lisättävä FSC-logo. 

FSC metsänhoidon standardia käytetään ympäri maailman. FSC sertifioitua metsäpinta-alaa on yli 185 miljoonaa hehtaaria (13/01/15). FSC:n pääkonttori on Bonnissa, Saksassa. 

FSC perustaa päätöksentekonsa kolmen kamarin, sosiaalisen, taloudellisen ja ympäristökamarin yhteispäätökseen. Suomessa FSC-yhdistyksen jäsenjärjestöjä ovat muun muassa Fiskars, Stora Enso, UPM, Metsä Group, Metsäteollisuus ry, Greenpeace, Luontoliitto, BirdLife Suomi, Suomen Luonnonsuojeluliitto, WWF, Porosaamelaiset ry, Kuluttajaliitto ja Puuliitto.

Kansainvälinen Greenpeace on lopettanut jäsenyytensä FSC:ssä. Greenpeacen mukaan FSC-sertifiointi ei ole onnistunut suojelemaan metsiä. Greenpeace kuuluu FSC:n perustajiin. Suomen Greenpeace on kuitenkin edelleen Suomen FSC-yhdistyksen jäsen. 

Järjestö perustettiin YK:n Rio de Janeiron huippukokouksen Earth Summitin jälkeen vastauksena huoleen globaalista metsäkadosta.

FSC-sertifioitua puumateriaalia käyttää mm. IKEA. Yrityksen tavoitteena on, että vuonna 2020 kaikki käytetty puumateriaali on FSC-sertifioitua tai kierrätettyä. 

Suomen metsistä on FSC-sertifioitu yli miljoona hehtaaria.

Yli 11 prosentilla Suomen yksityisten ihmisten omistamista metsistä on FSC-sertifikaatti. Yli 90 prosentilla on PEFC-sertifikaatti. Joillakin metsistä on molemmat sertifikaatit.

## Lähteet
* http://www.fsc.org/
* http://fi.fsc.org/

### Viitteet
Earth Summit

**Earth Summit** (maapallon huippukokous) tai UNCED (*United Nations Conference on Environment and Development*) oli Yhdistyneiden kansakuntien Rio de Janeirossa, Brasiliassa vuonna 1992 järjestämä ympäristö- ja kehityskonferenssi. Kokouksessa solmittiin  eli UNFCCC.

Rion kokouksesta alkoi konferenssien sarja, jota jatkettiin Kiotossa ja Montrealissa. Rion kokous oli yksi ensimmäisistä kansainvälisistä suurista korkean tason huippukokouksista, jossa maapallon johtajat ilmaisivat huolensa ympäristöasioista. Edeltävä kokous oli järjestetty 20 vuotta aikaisemmin Tukholmassa. Rion kokoukseen osallistui 172 valtiota, joista 108:aa edusti valtionpäämies. 

20.–22. kesäkuuta 2012 Rio de Janeirossa järjestettiin YK:n kestävän kehityksen huippukokous otsikoilla Earth Summit 2012 tai Rio+20.

## Lähteet
Laura J. Burns

**Laura J. Burns** (s. Long Island, New York) on yhdysvaltalainen kirjailija. Hän on kirjoittanut televisiosarjoihin ja elokuviin perustuvia kirjoja. Hän on tehnyt yhteistyötä kirjailija Melinda Metzin kanssa ja osallistunut *[[Roswell High]]* -sarjan tekemiseen.
Julija Majartšuk

**Julija Majartšuk** (; s. 20. huhtikuuta 1977) on ukrainalainen näyttelijä ja malli. Hänet tunnetaan muun muassa pääroolista Tinto Brassin italialaisessa elokuvassa *Trasgredire* (2000). Hän on näytellyt enimmäkseen italiankielisissä elokuvissa. 

## Lähteet

 

## Aiheesta muualla
* 
* Viralliset sivut
Rachel Starr

**Rachel Starr** (s. 26. marraskuuta 1983 Texas) on yhdysvaltalainen pornonäyttelijä ja alastonmalli. Starr aloitti uransa 22-vuotiaana muuttaessaan Texasista Kaliforniaan, jonka jälkeen hän on esiintynyt yli 60 pornoelokuvassa. Hän on toiminut myös *[[Penthouse]]n* mallina.

## Lähteet

## Aiheesta muualla
* 
*
Alejandro Montecchia

**Alejandro Ariel Montecchia** (s. 1. tammikuuta 1972 Bahía Blanca, Argentiina) on argentiinalainen aktiiviuransa lopettanut koripalloilija. Hän oli mukana Argentiinan joukkueessa voittamassa olympiakultaa Ateenasta 2004 ennen Italiaa ja Yhdysvaltoja. Kahta vuotta aikaisemmin hänen joukkueensa saavutti MM-hopeaa.

Montecchia oli mukana myös vuoden 1998 MM-turnauksessa, ja hänellä on Italian kansalaisuus.

## Lähteet

## Aiheesta muualla
*
Galeazzo Alessi

**Galeazzo Alessi** (1512 Perugia – 1572) oli italialainen arkkitehti, joka eli ja työskenteli pitkään Genovassa. Hän on vaikuttanut Genovan asemakaavaan ja piirtänyt monia sen kuuluisista palatseista. Hän osoitti jo nuorella iällä taipumuksia matematiikkaan ja kirjallisuuteen ja opiskeli piirustusta ja arkkitehtuuria Giambattista Caporalin johdolla.

Alessi uudisti aikansa arkkitehtuuria selkeämpään suuntaan ja palasi kohti geometrian perusmuotoja. Hän suosi pareittain sijoitettuja pylväitä. Julkisivuun hän loi rytmiä vaihtelemalla ikkunoiden sijaintia. Myöhemmissä töissään hän käytti myös pyöreitä kaaria.

Alessin piirtämiä palatseja on Milanossa, Perugiassa, Genovassa ja  muualla Italiassa sekä Saksassa, Ranskassa ja Flanderissa.

Alessi opiskeli ensin syntymäkaupungissaan Perugiassa, ja myöhemmin hän oli Roomassa Michelangelon oppilaana. Genovaan hänet kutsui Saulin perhe. Genovan kaupungin asema Välimerestä porrastaen nousevalla epätasaisella pengerrinteellä ja rikkaiden kauppiasruhtinaiden loistonhalu synnyttivät loisteliasta palatsiarkkitehtuuria, jossa pääpaino katujen ahtauden vuoksi sisäsuuntaan siirtyen, keskittyi väljien eteisaulojen, paripylväiden reunustamien pihojen ja niiden perälle pääakselin suuntaan sommiteltujen, usein avoimien loggiaportaiden luomiseen. Palatsien sisälle avautuu siten perspektiivinäköala. Vaikutelma kehittyy varsin runsaaksi Alessin vuodesta 1549 alkaen luoman Strada Nuova -kadun (myöh. Via Garibaldi) palatseissa, joissa sisäänkäynnit on suunniteltu vastakkain kadun kummallekin puolelle.

Alessi edusti myöhäisrenessanssia, ja hänen tyylinsä oli aluksi yksinkertaisen voimakas ja hienostunut. Myöhemmin hän pyrki töissään alkavan barokin tyylisiin suurpiirteisiin kokonaisvaikutelmiin yksityiskohtia laiminlyömälläkin. Alessin suunnitelmia ovat kaupunkia hallitsevalle paikalle pystytetty suuri Santa Maria da Carignanon kupolikirkko huomattavan yksinkertaisine sisustuksineen mutta liian pienine kupoleineen. Palazzo Cataldi on Alessin ja Giovan Battista Castellon yhteistyötä. Alessin käsialaa ovat Strada Nuovan 12 kuuluisammasta palatsista todistettavasti ainoastaan mahtipontinen Palazzo Cambiaso ja Palazzo Lercari-Palodi (sittemmin Casino). Muista useaan kertaan uusituista (muun muassa Palazzo Spinola, Palazzo Giorgio Doria) on neljä Alessin oppilaiden, kuuteen tiedetään Alessin suunnitelleen vain pohjat. Huviloista on Alessin suunnittelemia Palazzo Scassi mahtavine julkisivuineen, Palazzo Sauli (hävitetty) ja Palazzo Pallavicini kauniin puiston keskellä sekä Genovan ulkopuolella Palazzo Marino (Municipio) Milanossa.

## Lähteet
Toonzai

**Toonzai** (2008–2010: **The CW4Kids**) oli yhdysvaltalainen viikonlopun televisio-osio, jota esitetään The CW:llä. Se korvasi 24. toukokuuta 2008 Kids' WB televisio-osion, joka vaikuttaa nykyisin vain internetissä. Pääasiassa kanavan ohjelmistosta vastaa 4Kids Entertainment, joka omistaa myös toisen lauantaiaamuosion 4Kids TV:n.

## Ohjelmistoa
Tällä hetkellä esitettäviä ohjelmia.

*Chaotic
*Dinosaur King
*Rollbots
*Sonic X
*Teini-ikäiset mutanttininjakilpikonnat
*Winx
*Yu-Gi-Oh! Duel Monsters

### Esitettyjä ohjelmia
* The Batman (*2008*)
* Eläköön Pinata (*2008*)
* Eon Kid (*2008*)
* GoGoRiki (*2008–2009*)
* Huntik (*2009*)
* Hämmästyttävä Hämähäkkimies (*2008–2009*)
* Johnny Test (*2008*)
* Magi-Nation (*2008*)
* Prätkähiiret (*2009*)
* Skunk Fu! (*2008*)
* Tom and Jerry Tales (*2008*)
* Will and Dewitt (*2008–2009*)
* World of Quest (*2008*)
* Yu-Gi-Oh! GX (*2008*)
* Yu-Gi-Oh! 5D's (*2008–2009*)
Agnieszka Radwańska

**Agnieszka Roma Radwańska** (s. 6. maaliskuuta 1989 Krakova) on puolalainen tennispelaaja. Hän voitti tyttöjen kaksinpelin mestaruuden Wimbledonissa vuonna 2005 loppuotteluvastustajanaan Tamira Paszek ja Ranskan avoimissa 2006 vastustajanaan Anastasija Pavljutšenkova.

Radwańska eteni loppuotteluun vuoden 2012 Wimbledonissa. Välieriin hän on päässyt Australian avoimissa 2014 ja puolivälieriin Australian avoimissa 2008, 2011, 2012 ja 2013 sekä Wimbledonissa 2008 ja 2009. Hän on muissa Grand Slam -turnauksissa yltänyt parhaimmillaan neljännelle kierrokselle. WTA-kiertueella hän on saavuttanut 21 turnausvoittoa: 19 kaksinpelistä ja kaksi nelinpelistä. Kaksinpelin maailmanlistalla hän on ollut parhaimmillaan toisena heinäkuussa 2012.

Radwańska valittiin WTA:n vuoden tulokkaaksi 2006. Hänen nuorempi sisarensa Urszula Radwańska on myös tennispelaaja.

## Turnausvoitot kaksinpelissä

## Lähteet

## Aiheesta muualla

* Agnieszka Radwańskan kotisivut
*
Tamira Paszek

**Tamira Shelah Paszek** (s. 6. joulukuuta 1990 Dornbirn) on itävaltalainen tennispelaaja.

Paszek ylsi juniorina tyttöjen kaksinpelin finaaliin Wimbledonissa 2005 ja Yhdysvaltain avoimissa 2006. Aikuisten Grand Slam -turnauksissa hän on yltänyt parhaimmillaan puolivälieriin Wimbledonissa 2011.

Toistaiseksi Paszek on voittanut urallaan kolme WTA-turnausta. Ensimmäinen voitto tuli syyskuussa 2006 Portorožin turnauksessa, johon hän pääsi mukaan karsinnan kautta, toinen voitto syyskuussa 2010 Québecissä, johon hän pääsi myös karsintojen kautta mukaan ja kolmas Eastbournessa vuonna 2012. WTA:n rankinglistalla hän on ollut parhaimmillaan 26:s (helmikuussa 2013).

## Lähteet
*
Pirkanmaan Sosialidemokraatit

**Pirkanmaan sosialidemokraattinen piirijärjestö** (Pirkanmaan sosialidemokraatit) on SDP:n Pirkanmaan vaalipiirin käsittävä aluejärjestö. Piiriin kuuluu 120 puolueosastoa ja noin 6 500 jäsentä. Pirkanmaa on SDP:n piireistä toiseksi suurin. SDP sai Pirkanmaalta kuusi kansanedustajaa ja 25,9% annetuista äänistä eduskuntavaaleissa 2023.

SDP oli Pirkanmaan vaalipiirin (vuoteen 1995 Hämeen läänin pohjoinen vaalipiiri) suurin puolue 1907–1958. Puolue vei yli puolet edustajapaikoista vaaleihin 1945 asti. 1940-luvulta 1970-luvulle SDP kilpaili vaalipiirin ykköspaikasta SKDL:n kanssa. Kokoomus nousi haastajaksi 1970-luvulla. Joulukuussa 2019 tamperelaisesta Sanna Marinista tuli ensimmäinen Pirkanmaan piirijärjestöä edustanut sosiaalidemokraattinen pääministeri.

Vuoden 2025 aluevaaleissa SDP nousi suurimmaksi puolueeksi Pirkanmaan aluevaltuustossa. Aluehallituksen puheenjohtajaksi valittiin Hanna Tainio.

## Kansanedustajat
* Pia Viitanen (1995–)
* Marko Asell (2007–2011, 2019–)
* Lotta Hamari (2023–)
* Lauri Lyly (2023–)
* Ville Merinen (2023–) (muuttanut Helsinkiin 2025, mutta edustaa edelleen Pirkanmaan vaalipiiriä)
* Hanna Laine-Nousimaa (2025–)

## Aikaisempia kansanedustajia
* Ilmari Nurminen (2015–2025)
* Sanna Marin (2015–2023)
* Jukka Gustafsson (1987–2023)
* Hanna Tainio (2011-2015)
* Saara Karhu (1999-2015)
* Tero Rönni (1999–2011)
* Reino Ojala (1995-1999, 2003-2007)
* Reijo Lindroos (1983-1999)
* Pentti Lahti-Nuuttila (1979-1995)
* Jermu Laine (1975-1987)
* Riitta Järvisalo (1972-1979, 1982-1991)
* Tellervo M. Koivisto (1970-1982)
* Eino Loikkanen (1970-1983)
* Pekka Kuusi (1966-1970)
* Valdemar Sandelin (1962-1973)
* Arvo Tuominen (1958-1962)
* Anni Flinck (1954-1975)
* Kustaa Alanko (1948-1966)
* Toivo Mansner (1942-1925, 1947-1948)
* Alpo Lumme (1933-1949)
* Kaisa Hiilelä (1930-1958)
* Hugo Aattela (1929-1945, 1949-1951)
* Väinö Hakkila (1924-1945, 1948-1958)
* Valfrid Eskola (1922-1924, 1927-1954)
* Väinö Voionmaa (1922-1947)
* Anni Huotari (1911-1918, 1922-1927)
* Kaapo Murros (1910-1914)
* Emil Saarinen (1910-1918, 1922-1929)
* Jukka Pohjola (1909-1914, 1917)
* Anton Huotari (1908-1910, 1911-1918)
* Heikki Häyrynen (1907-1908, 1909-1915)
* Penna Paunu (1907-1909, 1911-1917)

## Vaalit

## Lähteet
Goranit

**Goranit** on pieni eteläslaaveihin kuuluva  etninen ryhmä, jonka jäseniä elää entisen Jugoslavian alueella, lähinnä Goran alueella Kosovossa, Pohjois-Makedoniassa sekä Albaniassa. Goranit kutsuvat äidinkieltään nimellä *našinski* tai *gorani*, ja se on jonkinlaista torlakin murretta. Viimeisessä Jugoslavian väestönlaskennassa vuonna 1991 Goran alueen ihmisistä 58&nbsp;prosenttia ilmoitti puhuvansa gorania äidinkielenään. 

Goranit olivat aluksi ortodoksikristittyjä, mutta kääntyivät islaminuskoon osmanien hallinnon aikana. 
Goraneita arvioidaan olevan jäljellä noin 60&nbsp;000 henkeä.

## Lähteet

## Aiheesta muualla

*
Sapa Inca

**Sapa Inca** () oli inkavaltion jumalkuningas. Hänestä käytettyjä arvonimiä olivat muun muassa *Sapa Inka* ("ainut inka"), *Sapa* ("ainut") ja *Apu* ("jumalallinen"). Sapa Incan arvo oli perinnöllinen ja periytyi yleensä isältä pojalle. Hallitsevan Sapa Incan puolisolla, josta käytettiin nimitystä Qoya, oli kuitenkin jonkin verran sananvaltaa päätettäessä, kuka pojista nimitettäisiin seuraajaksi.

Inkojen ensimmäinen hallitsija oli tarumainen Manco Capac, joka asettui Cuzcoon. Inkojen mytologian mukaan Sapa Inca oli auringonjumala Intin poika ja sitä kautta jumalaista alkuperää.

Sapa Inca oli valtakuntansa absoluuttinen hallitsija, mutta tästä huolimatta ylhäisöstä koostuvat byrokraatit osallistuivat valtakunnan hallitsemiseen. Sapa Inca konsultoi myös muumioituja edeltäjiään päätöksiä tehdessään. 

## Hurinin dynastia
*Manco Capac n. 1198–1228
*Sinchi Roca n. 1228–1258
*Lloque Yupanqui n. 1258–1288
*Mayta Capac n. 1288–1318
*Capac Yupanqui n. 1318–1348

## Hananin dynastia
*Inca Roca n. 1348–1378
*Yahuar Huacac n. 1378–1408
*Viracocha Inca n. 1408–1438
*Pachacuti 1438–1471
*Túpac Inca Yupanqui 1471–1493
*Huayna Capac 1493–1527
*Huascar 1527–1532
*Atahualpa 1532–33

## Vilcabamban inkahallitsijat
Espanjalaisten valloitettua inkavaltion inkojen vastarintaa johtivat vielä Sapa Incat, mutta heillä ei enää ollut samanlaista kiistatonta asemaa kuin edeltäjillään.

*Tupac Huallpa 1533
*Manco Inca Yupanqui 1533–1545
*Sayri Tupaq 1545–1560
*Titu Cusi 1560–1571
*Tupac Amaru

## Lähteet
Urszula Radwańska

**Urszula Radwańska** (s. 7. joulukuuta 1990 Ahaus, Saksa) on puolalainen tennispelaaja. Hän on Agnieszka Radwańskan nuorempi sisar.

Radwańska syntyi Ahausissa, Saksassa, mutta asuu Krakovassa. Hän voitti vuonna 2007 Agnieszkan kanssa nelinpelimestaruuden İstanbul Cupissa.

Uransa ensimmäisessä Grand Slam -turnauksen pääsarjan ottelussaan Wimbledonissa 2008 Radwańska voitti Klára Zakopalován eräluvuin 6–1, 6–4, ja eteni toiselle kierrokselle, jolla hän hävisi kuudenneksi sijoitetulle Serena Williamsille lukemin 4–6, 4–6.

## Lähteet
* 
### Viitteet
Ruistankio

**Ruistankio** eli **kitupellava** eli **camelina** (*Camelina sativa*) on tavallisesti yksivuotinen, keltakukkainen ristikukkaiskasvi. Se on toisaalta ikivanha viljelyskasvi, toisaalta viljan viljelyyn ja käsittelytapoihin sopeutunut rikkakasvi, joka on perinteisesti levinnyt viljan siemenen mukana. Suomesta ruistankion siemeniä ja ituja on löydetty Laitilan Vainionmäen merovinkiaikaisen (vuosilta 575–800) kalmiston kaivauksissa.

## Ulkonäkö ja koko
Ruistankio kasvaa jopa 120 cm korkeaksi. Sen kukat ovat kalpean keltaiset, pienet, ja niissä on neljä terälehteä. Lidut ovat 4–8 mm pitkiä, soikeita, ja niihin muodostuu 8–16 kellertävää siementä. 

## Levinneisyys
Ruistankio kasvaa villinä rikkaruohona Välimeren maissa ja Keski-Aasiassa. Suomessa sitä on vanhastaan esiintynyt satunnaisena rautateillä, myllyillä, satamissa ja harvoin myös pelloilla etelästä Oulun korkeudelle asti. Se on harvinaistunut 1900-luvun jälkipuoliskolla.

## Käyttö ja viljely

Ruistankiota on viljelty jo esihistorialliselta ajalta alkaen sekä ruoka- että lääkekasviksi, ja siitä on tehty jopa lamppuöljyä. Se on noussut terveystietoisten kuluttajien suosioon uudelleen, koska sen öljyissä on hyvä rasvahappokoostumus ja etenkin poikkeuksellisen korkea omega-3-pitoisuus. Ruistankio on Suomessa toistaiseksi melko harvinainen viljelyskasvi, ja sen viljely on kiinni teollisuuden kysynnästä. Toistaiseksi se on ollut pientä, vuonna 2017 sitä viljeltiin vain 28 hehtaarin alueella. Suurinta sen viljely oli vuonna 2007 sitä viljeltiin noin 2&nbsp;000 hehtaarin alueella.

Maanviljelijöitä ruistankio alkoi kiinnostaa 1980-luvulla, koska se on aikainen ja runsassatoinen öljykasvi. Vuodesta 2008 alkaen ruistankioviljelmistä on voinut saada satovahinkokorvauksia.

Japan Airlines kokeilee camelinaa yhdessä Boeing 747-300 -lentokoneensa moottorissa. Sekoituksessa on 50 % tavallista polttoainetta, 42&nbsp;prosenttia camelinaa, 8&nbsp;prosenttia öljyjatropa-pensaan siemenöljyä ja vajaa puoli prosenttia levää.

Ruistankiosta saatavaa öljyä käytetään nimellä camelinaöljy margariinien ainesosana.

## Lähteet

## Aiheesta muualla
* 
* Lampinen, R. & Lahti, T. 2017: Kasviatlas 2016. Helsingin yliopisto, Luonnontieteellinen keskusmuseo, Helsinki.  Viitattu 5.9.2020
* 
* 
* 
* 
* 
*
I.N.R.I.

**I.N.R.I.** on brasilialaisen metalliyhtyeen Sarcófagon albumi, joka julkaistiin vuonna 1987. Albumia pidetään black ja death metalin virstanpylväänä, ja julkaisunsa aikoihin sitä pidettiin kiistanhaluisena.

Yhdysvaltalaiset musiikkilehdet ovat äänestäneet *I.N.R.I.:n* kymmenen parhaan black ja death metal -albumin joukkoon. Sarcófago tuli kuuluisaksi *I.N.R.I.:n* suosion johdosta. Sadat yhtyeet ovat äänittäneet sittemmin yhtyeen kappaleita, ja suurin osa kappaleista on tältä levyltä.

Albumi nauhoitettiin elokuussa 1987 J.G. -studiolla Brasilian Belo Horizontessa. Albumin tuottivat Tarso Senra (tuotti myös Sepulturan *[[Schizophrenia]]*-albumin) ja "Gauguin". Albumin miksasivat João Guimarães ja Sarcófagon jäsenet.

Alun perin albumi julkaistiin omakustanteena kasetilla, jonka kansi oli mustavalkoinen ja kotikopiokoneella monistettu. Sittemmin brasilialainen levy-yhtiö Cogumelo Records julkaisi albumin uudestaan. Sen jälkeen albumista on otettu lukemattomia uusintapainoksia kolmella eri kansikuvalla: oranssilla, sinisellä ja ruskealla.

## Kappaleet

Alkuperäinen julkaisu sisältää yhdeksän kappaletta ja on kestoltaan 28:16.

**A-puoli** (*Ascenssion*):
# "Satanic Lust" − 3:10
# "Desecration of Virgin" − 1:59
# "Nightmare" − 5:38
# "I.N.R.I." − 2:07

**B-puoli** (*Fall*):
# "Christ's Death" − 3:37
# "Satanas" − 2:05
# "Ready to Fuck" − 3:27
# "Deathrash" − 1:36
# "The Last Slaughter" − 4:37

Cogumelo Records julkaisi albumin 15 kappaleen CD-versiona vuonna 2002. Kappaleet 10-12 otettiin *[[Warfare Noise I]]* -kokoelmalta, kappaleet 13-15 taas olivat livelevytyksiä Argentiinan kiertueelta. Kappalelista luetteloi 10. & 11. kappaleen yhdeksi kappaleeksi nimellä "Recrucify / The Black Vomit". Kokonaiskesto on 45:28.

# "Recrucify" − 2:29
# "Black Vomit" − 2:23
# "Satanas (Demo)"  - 2:02
# "Nightmare (Live)" − 6:05
# "The Black Vomit (Live)" − 2:22
# "Satanas" (Live)" − 2:03

### Nuclear War Now!:n versio

Nuclear War Now! Productions on julkaissut rajoitetun tuhannen kappaleen kuvavinyyliversion, jonka mukana tulee kirjanen, joka sisältää Sarcófagon diskografian, historian, sanoitukset, valokuvia, haastatteluja, fanzine-artikkeleja ja värillisen julisteen. Lisäksi versiossa on kaksi bonuskappaletta *Warfare Noise I* -kokoelmalta:

# "Recrucify / The Black Vomit"
# "Satanas"

Painokseen sisältyy useita eri versioita albumista:
* normaali versio (800 kpl)
* erikoisversio, mm. logo kiiltävällä maalilla, tarroja ja erilainen juliste (200 kpl)
* testipainos, mustalla vinyylillä (10 kpl)
* testipainos, valkoinen vinyyli ilman bonusmateriaalia (10 kpl)

## Kokoonpano
* Antichrist (Wagner Lamounier) − laulu
* Incubus (Geraldo Minelli) − basso
* Butcher (Zéder) − kitara
* D. D. Crazy (Eduardo) − rummut

Sanoitukset on kirjoittanut Wagner Lamounier, kappaleet ovat Sarcófagon yhdessä laatimia.

## Lähteet
Elevator Action

**Elevator Action** () on Taiton kehittämä kolikkopeli, joka julkaistiin vuonna 1983. Pelin pääosassa on hissien täyttämään rakennukseen soluttautuva vakooja, jonka tehtävänä on kerätä salaisia asiakirjoja. 

Ensijulkaisunsa jälkeen *Elevator Action* on sovitettu usealle alustalle 3 vuosikymmenen aikana. Vuonna 1994 se sai jatko-osan *[[Elevator Action Returns]]*. Pelistä on myös tehty remake Playstation 3:lle nimeltä Elevator Action Deluxe.

## Pelaaminen
*Elevator Actionissä* ohjataan 30-kerroksisessa rakennuksessa Agentti 17:nä tunnettua vakoojaa, jonka koodinimi on "Otto". Pelaajan on etsittävä kaikki rakennukseen kätketyt dokumentit, jotka löytyvät punaisten ovien takaa. Rakennuksen sisään käydään katosta, josta on laskeuduttava alimpaan kerrokseen.

Rakennusta vartioivat tuliasein varustautuneet agentit. Ovien taakse piiloutuneita vihollisia voidaan vahingoittaa Oton omalla aseella, jolla on mahdollista joko ampua suoraan kohdetta kohti tai pudottaa lamppu tämän päähän. Muita vahingoittamiskeinoja ovat agenttien potkiminen ja hissi, jolla voidaan laskeutua vihollisen päälle. Otto menettää yhden elämistään, mikäli luoti osuu häneen. Vaaroihin kuuluu myös itse rakennus, sillä pelihahmo voi esimerkiksi pudota tyhjään hissikuiluun.

Kerrosten vaikeustaso kasvaa alaspäin mentäessä, mikä ilmenee aiempaa suuremmissa vihollismäärissä ja monimutkaisemmissa hissijärjestelmissä. Pelaajan päästessä pohjakerrokseen asiakirjat mukanaan Otto pakenee paikalta autollaan ja siirtyy seuraavaan rakennukseen.

## Aiheesta muualla
* 
* 
* 
*
Heaven Shall Burn...When we are Gathered

**Heaven Shall Burn... When We Are Gathered** on ruotsalaisen black metal -yhtyeen Mardukin neljäs studioalbumi. Se äänitettiin ja miksattiin The Abyssissa tammikuussa 1996 ja julkaistiin 1. heinäkuuta samana vuonna. Albumi uudelleenjulkaistiin bonuskappaleiden kera 27. kesäkuuta 2006. 

*Heaven Shall Burn... When We Are Gathered* on Mardukin ensimmäinen albumi, jossa on laulajana Legion (Erik Hagstedt) ja miksaajana Peter Tägtgren. Albumi muutti yhtyeen tyyliä ja teki yhtyeestä tunnetumman.

Saksalainen deathcore -yhtye Heaven Shall Burn nimesi itsensä tämän albumin mukaan.

## Kappaleet
# "Summon the Darkness" – 0:21
# "Beyond the Grace of God" – 5:17
# "Infernal Eternal" – 4:41
# "Glorification of the Black God" – 4:52
# "Darkness it Shall Be" – 4:40
# "The Black Tormentor of Satan" – 4:15
# "Dracul va Domni Din Nou in Transilvania" – 5:39
# "Legion" – 5:55

### Bonuskappaleet
#"Beyond the Grace of God" (demoversio) – 5:21
#"Glorification" (demoversio) – 4:07
#"Black Tormentor"/"Shadow of our Infernal King" (demoversio) – 4:20
#"Infernal Eternal"/"Towards the Land of the Damned" (demoversio) – 4:36

## Kokoonpano
* Legion – laulu
* Morgan Steinmeyer Håkansson – kitara
* B. War – basso
* Fredrik Andersson – rummut
* Peter Tägtgren – miksaus

## Arvostelut
* Metalliluola: 9+/10

## Lähteet

## Aiheesta muualla
* 
*
Marina Erakovic

**Marina Erakovic** (s. 6. maaliskuuta 1988) on uransa vuonna 2018 lopettanut  uusiseelantilainen tennispelaaja. Hän syntyi Splitissä, Kroatiassa, mutta muutti vuonna 1994 Aucklandiin, Uuteen-Seelantiin. Hän aloitti lajinsa kuusivuotiaana.

Erakovic voitti Michaëlla Krajicekin parina tyttöjen nelinpelin mestaruuden Yhdysvaltain avoimissa 2004. Hän ylsi vastaavaan voittoon Australian avoimissa 2005 parinaan Viktoryja Azarenka.

Erakovic aloitti ammattilaisuransa 2006. Ensimmäisen WTA-turnausvoittonsa kaksinpelissä hän saavutti helmikuussa 2013 Memphisin turnauksessa.

## Lähteet
* 
### Viitteet

## Aiheesta muualla

*Marina Erakovicin kotisivut
Megatron Braineater

**Megatron Braineater** on kirjailijanimi, jota käyttää **Maria Candia**. Hän on julkaissut tieteisromaanin *Kapteeni Shiva* 2007. Kirjan julkaisi pienlevymerkki Flamongo, ja teoksen yhteyteen kuuluu musiikki-cd. Kirjassa olennot eivät syö lihaa, rakastavat rauhaa ja kykenevät vaihtamaan sukupuoltaan. Helsingissä asuva Candia opiskelee kirjallisuutta ja työskentelee kääntäjänä.

## Lähteet

## Aiheesta muualla

* SF Rediscovery. Myspace.
* Markku Soikkeli: Kapteeni Shiva. Portti 4/2007.
Nattens Madrigal

**Nattens madrigal - Aatte hymne til ulven i manden** (*Yön madrigaali - kahdeksan hymniä sudelle ihmisessä*) on norjalaisen black metal -yhtyeen Ulverin kolmas studioalbumi. Se on konseptialbumi, ja kertoo ihmisestä joka, Saatanan pyrkimyksien kautta, antaa periksi lykantropialle ja pedolle sisällään. Se on jyrkkä muutos yhtyeen edelliseltä albumilta, *[[Kveldssanger]]ilta*, joka oli täysin akustinen albumi. Väitetään, että albumi äänitettiin ulkona norjalaisessa metsässä, ja että tästä johtuu albumin huono äänenlaatu. 

## Kappaleet
#
#
#
#
#
#
#
#

## Kokoonpano
* Garm – laulu, sanoitukset
* Håvard Jørgensen – kitara
* Torbjørn Pedersen (Aismal) – kitara
* Erik Olivier Lancelot (AiwarikiaR) – rummut
* Skoll – basso
* Anders G. Offenberg Jr. – miksaus
* Audun Strype – miksaus
* Helge Sten – miksaus
* Tanya "Nacht" Stene – albumin kansikuva, valokuvaus
* Mortern Andersen – valokuvaus
* Helene Broch – valokuvaus
* Torgrim Røvreit – valokuvaus

## Lähteet

## Aiheesta muualla
* 
*
La Masquerade Infernale

**La Masquerade Infernale** on norjalaisen avant garde metal -yhtyeen Arcturuksen toinen studioalbumi, joka julkaistiin vuonna 1997. Albumi muutti yhtyeen tyyliä huimasti edelliseltä albumilta *[[Aspera Hiems Symfonia]]lta*. Musiikissa on käytetty enemmän syntetisaattoreja ja sampleja, jotka ovat usein tärkeämmässä roolissa kuin kitarat. Albumin teemat pyörivät teatterin, kirjallisuuden ja Saatanan ympärillä. *La Masquerade Infernalea* pidetään yleisesti Arcturuksen parhaana albumina ja yhtenä parhaimmista esimerkeistä avant-garde metalista. Albumi uudelleenjulkaistiin vuonna 2003 levy-yhtiöstä Candlelight Records. Uudelleenjulkaisu on masteroitu uudelleen, ja siinä ei ole piilotettua kappaletta ennen kappaletta 1.

## Kappaleet
#
#
#
#
#
#
#
#
#

## Tekijät
### Yhtyeen kokoonpano
* G. Wolf - laulu, samplet
* Steinar Sverd Johnsen - koskettimet
* Hellhammer - rummut
* Knut M. Valle - kitara
* Hugh Steven James Mingay aka "Skoll" - basso

### Vierailijat
* Simen "ICS Vortex" Hestnæs - laulu kappaleessa "The Chaos Path", taustalaulu kappaleissa "Master Of Disguise" ja "Painting My Horror"
* Carl August Tidemann - kitara kappaleissa "Ad Astra" ja "Of Nails And Sinners"
* Idun Felberg - kornetti kappaleessa "Ad Astra"
* Erik Olivier Lancelot aka "AiwarikiaR" - huilu kappaleessa "Ad Astra"
* Svein Haugen - kontrabasso
* Vegard Johnsen - viulu
* Dorthe Dreier - alttoviulu
* Hans Josef Groh - sello

## Aiheesta muualla
* 
*
Janko Prunk

**Janko Prunk** () (s. 30. joulukuuta 1942 Loka pri Zidanem Mostu, Slovenia) on slovenialainen historioitsija. 

Prunk valmistui Ljubljanan yliopistosta vuonna 1966 ja hankki maisterintutkintonsa samasta yliopistosta vuonna 1972. Hän valmistui filosofian tohtoriksi vuonna 1976 väittelemällä slovenialaisen kristillissosialistisen liikkeen ja Slovenian kommunistiliiton suhteesta, joka oli kiistelty aihe.

Vuosina 1984 ja 1988 hänet palkittiin Alexander von Humboldt -säätiön stipendillä, joka mahdollisti hänen jatko-opiskelunsa Kölnissä ja Freiburgissa. Myöhemmin hän työskenteli tutkijana Freiburgin yliopistossa. Vuosina 1966–1995 hän teki yhteistyötä laitoksen kanssa modernille historialle Ljubljanassa. Nykyään hän työskentelee professorina yhteiskuntatieteen tiedekunnassa Ljubljanan yliopistossa.

## Julkaisut
Janko Prunk on kirjoittanut yli 350 erikoisartikkelia ja useita kirjoja.

## Aiheesta muualla
* Kotisivut 
* Slovenian alueen historiaa
* Slovenian Historia
Ayu Kitaura

**Ayu Kitaura** (s. 26. marraskuuta 1992) on japanilainen näyttelijä. Hänellä oli isot roolit elokuvissa *[[Dare mo shiranai]]* eli *Nobody Knows* (Hirokazu Koreeda, 2004) ja *Wool 100%* (Mai Tominaga, 2006). 

## Aiheesta muualla
*
Polona Hercog

**Polona Hercog** (s. 20. tammikuuta 1991 Maribor, Slovenia) on slovenialainen tennispelaaja. Hän on voittanut urallaan kaksi WTA-turnausta kaksinpelissä ja kaksi nelinpelissä. Ensimmäisellä kerralla hänen nelinpeliparinaan oli Barbora Záhlavová-Strýcová ja toisella kerralla Julia Görges. Hän on sijoittunut WTA:n rankinglistalla parhaimmillaan kaksinpelissä sijalle 35 syyskuussa 2011.

Hercog ylsi vuonna 2008 İstanbul Cupissa nelinpelin finaaliin parinaan uusiseelantilainen Marina Erakovic. Kaksikko kuitenkin hävisi Jill Craybasille ja Olga Govortsovalle. Ranskan avoimissa 2009 hän voitti ensimmäisen kaksinpeliottelunsa Grand Slam -turnauksen pääsarjassa pudottamalla jatkosta 23:nneksi sijoitetun Alisa Kleybanovan eräluvuin 6–2, 4–6, 6–1. Toisella kierroksella hän hävisi Aravane Rezaïlle lukemin 6–3, 4–6, 2–6.

Ranskan avoimissa 2010 hän voitti toisella kierroksella sijalle 24 sijoitetun Lucie Safarovan 6–1, 6–2 ja eteni ensimmäistä kertaa Grand Slam -turnauksessa kolmannelle kierrokselle. Kolmannella kierroksella Flavia Pennetta pudotti hänet jatkosta. Yhdysvaltain avoimissa 2010 Hercog hävisi ensimmäisellä kierroksella Mandy Minellalle. Vuonna 2011 Hercoq saavutti ensimmäisen WTA-turnausvoittonsa kaksinpelissä, kun hän voitti Swedish Openin loppuottelussa Johanna Larssonin. Hän voitti saman turnauksen myös seuraavana vuonna.

## Aiheesta muualla

* 
*
Aleksandre Orbeliani

Prinssi **Aleksandre Orbeliani** (Džambakur-Orbeliani, , 24. toukokuuta 1802 – 28. joulukuuta 1869) oli georgialainen romantiikan ajan runoilija, näytelmäkirjailija, journalisti ja historioitsija. Hän kuului aateliseen Orbeliani-sukuun. 

Aleksandre Orbeliani syntyi Tiflisissä (Tbilisissä), joka kuului tuolloin Venäjän keisarikuntaan, prinssi Vakhtang Orbelianille ja prinsessa Tekle Bagrationille. Tekle oli Georgian toiseksi viimeisen kuninkaan Erekle II:n rakastettu tytär. Vuonna 1817 hän liittyi Venäjän armeijaan. Hän kuitenkin johti äitinsä ja veljensä Vakhtangin kanssa epäonnistunutta vallankaappausyritystä Venäjän hallintoa vastaan vuonna 1832. Salaliittoon kuuluneet aikoivat kutsua Venäjän virkamiehet Kaukasukselle suuriin tanssiaisiin, joissa heille annettaisiin mahdollisuus kuolla tai antautua. Juonen epäonnistumisen jälkeen Orbeliani pidätettiin ja karkotettiin Orenburgiin, josta hän ei kyennyt palaamaan ennen vuotta 1840. Pieleen mennyt kapina ja siitä langetettu suhteellisen vähäinen rangaistus saivat monet kapinalliset näkemään Georgian itsenäisyyden lopullisesti menetettynä, ja heidän oli pakko sopeutua Venäjän autokratiaan. Surunsa kadonneesta menneisyydestä ja omaperäisen georgialaisen hallitsijadynastian kaatumisesta he muunsivat romanttiseksi runoudeksi. 

Orbelianin onnistuneimmat teokset ovat vuonna 1832 laadittu allegorinen runo *Mtovare* (, "kuu") ja patrioottinen novelli *Umanko siskhli* (, "tarhraton veri") kolmesta nunnasisaruksesta, jotka mieluummin kuolevat kuin luopuvat uskostaan persialaisen hyökkäysarmeijan komentajan vaatimuksesta; komentaja on sisarusten teosta niin vaikuttunut, että hänen on kuoltava heidän kanssaan. Orbeliani kirjoitti myös useita näytelmiä, mutta hänen kiinnostuksensa lehdistöön nousi niitä merkittävämmäksi. Hän oli perustamassa *Tsiskari*-lehden toimituskuntaa, ja usean vuoden ajan se muodosti Georgian aikakauslehdistön selkärangan. Orbeliani kanavoi lehden kautta yrityksensä georgian kirjakielen standardisoimiseksi ja elvytti kielen arkaaisia ilmauksia. Hän oli myös yksi ensimmäisistä georgialaisista kirjailijoista, joka kiinnostui kansanrunouden keräämisestä. Hän kirjoitti useita teoksia Georgian historiasta ja kulttuurista.  

## Lähteet
Topkani

**Topkani** oli vuosina 2007–2013 toiminut MTV Oy:n omistama verkkopelisivusto. Topkanissa oli lähes 300 peliä. Sivusto oli suomenkielinen. Topkanin yhteistyökumppaneita olivat muun muassa King.com, Bigpoint sekä Bonnier Gaming.

## Topkanin pelaaminen

Topkanin pelit oli jaoteltu kuuteen luokkaan: pulma-, toiminta-, sana-, kortti-, strategia- ja urheilupelit. Topkanissa pelaaminen oli ilmaista ja kaikenikäisille sallittua, mutta yli 18-vuotiaat voivat osallistua myös maksullisiin taitopeliturnauksiin, joissa palkintona oli rahaa. Topkanissa oli yksin pelattavia pelejä sekä kaksin tai verkon yli useampaa pelaajaa vastaan pelattavia pelejä. Osa peleistä oli selaimessa pelattavia verkkopelejä ja osa omalle tietokoneelle ladattavia pelejä. Pelivalikossa oli lisätietoa kunkin pelin juonesta, säännöistä, teknisistä vaatimuksista sekä pelimuodosta (yksipelattava vai moninpelattava).

## Lähteet

* 

## Aiheesta muualla

* https://web.archive.org/web/20071011034635/http://www.topkani.fi:80/ (Web Archive)
Charles Martinet

**Charles Martinet** (s. 17. syyskuuta 1955 San José, Kalifornia, Yhdysvallat) on  yhdysvaltalainen ääninäyttelijä. Hän teki Nintendo-maskotin Marion alkuperäisen äänen mutta on ääninäytellyt muitakin *[[Mario (pelisarja)|Mario]]*-pelien hahmoja, kuten Luigia ja Warioa.

Martinet kertoo saaneensa ääniroolin yllättäen. Hän saapui koe-esiintymisiin kutsumatta ja myöhässä. Häntä pyydettiin esittämään italialaista putkimiestä Brooklynista.

Martinet teki ensiesiintymisensä Marion ääninäyttelijänä vuonna 1995 julkaistussa *[[Mario's FUNdamentals]]* -strategiapelissä. Sen jälkeen hän on toiminut hahmon äänenä yli 40 pelissä. Hänen näyttelijäntyötään on käytetty sekä pelien englannin- että japaninkielisissä versioissa. Martinetilla on ollut myös sivurooleja useissa televisiosarjoissa.

*Mario*-sarjan ohella Martinet on työskennellyt myös muiden videopelien parissa. Niihin lukeutuvat muun muassa nyrkkeilypelin *[[Super Punch-Out!! (SNES)|Super Punch-Out!!]]* Super Nintendo -versio, *[[The Elder Scrolls V: Skyrim]],* Jet Set Radio Future, *[[Skies of Arcadia]]* ja *[[The Lord of the Rings: The Return of the King (videopeli)|The Lord of the Rings: The Return of the King]]*.

Nintendo tiedotti elokuussa 2023 Martinetin luopuvan roolista Mariona ja muina Nintendon hahmoina ja siirtyvän "Mario-lähettilääksi". Hänen tilalleen Marion ja Luigin äänenä tuli Kevin Afghani Super Mario Bros. Wonder -pelistä alkaen.

## Lähteet

## Aiheesta muualla

* Charles Martinet MobyGamesissa 
* 
* Charles Martinet Voice Chasersissa
Juho Koskelo

**Juho Koskelo** (1870 Kuopio &ndash; 1942 New York City) oli amerikansuomalainen muusikko ja laulaja. Hän oli 1900-luvun alkupuolen tuotteliain amerikansuomalainen levylaulaja, joka levytti vuosina 1910&ndash;1923 yli sata kappaletta.

Koskelo muutti Yhdysvaltoihin vuosisadan vaihteessa ja toimi kuoronjohtajana ja sellistinä soittaen useissa orkestereissa. Koskelo levytti pääosin kansanlauluja, marsseja ja muita aatteellisia kappaleita ja hän levytti myös ruotsiksi. Ainoat kevyempää tanssimusiikkia edustaneet levykset olivat J. Alfred Tannerin ”Kulkurin valssi” (1921) ja ”Orpopojan valssi” (1923).

## Lähteet
* 

### Viitteet

## Aiheesta muualla
* Juho Koskelon kappaleita Raita-tietokannassa (mp3)
Fukiya

**Fukiya** on bambusta tehty puhallusputki. Fukiya oli ninjan perusaseita. Fukiyalla ammuttiin yleensä noin viisi senttiä pitkiä nuolia, *fukibareja*. Ninjojen käytössä fukibarit  yleensä olivat myrkytettyjä. Koska fukiyalla ammuttaessa ei kuulunut juuri yhtään ääntä ninjan piilopaikkaa ei huomattu. Fukiyaa käytettiin myös snorkkelina, kun ninja oli veden alla.

## Aiheesta muualla
*Fukiya FAQ
Vakhtang Orbeliani

**Vakhtang Orbeliani** (, 5. huhtikuuta 1812 – 29. syyskuuta 1890) oli georgialainen romantiikan ajan runoilija ja sotilas Venäjän keisarikunnan palveluksessa. Hän kuului aateliseen Orbeliani-sukuun. 

Vakhtang Orbeliani syntyi Tiflisissä (Tbilisissä), joka kuului tuolloin Venäjän keisarikuntaan, prinssi Vakhtang Orbelianille ja prinsessa Tekle Bagrationille. Tekle oli Georgian toiseksi viimeisen kuninkaan Erekle II:n rakastettu tytär. Hän oli läheistä sukua kahdelle muulle romantiikan ajan runoilijalle: Aleksandre Orbeliani oli hänen veljensä ja Grigol Orbeliani serkkunsa. Hän opiskeli Tiflisin aatelistokoulussa ja pääsi Pietarin paašijoukkoihin, muttei kuitenkaan valmistunut ja palasi synnyinmaahansa vuonna 1832 johtamaan epäonnistunutta vallankaappausyritystä Venäjän valtaa vastaan. Salaliittoon osallistuneet aikoivat kutsua Venäjän virkamiehet Kaukasukselle suuriin tanssiaisiin, joissa heille olisi annettu mahdollisuus kuolla tai antautua. Juonen paljastumisen jälkeen Orbeliani pidätettiin ja tuomittiin kuolemaan, mutta tuomio peruutettiin ja hänet karkotettiin Kalugaan. Pieleen mennyt kapina ja siitä langetetut suhteellisen vähäiset rangaistukset saivat monet kapinalliset näkemään Georgian itsenäisyyden lopullisesti menetettynä, ja heidän oli pakko sopeutua Venäjän autokratiaan. Surunsa kadonneesta menneisyydestä ja omaperäisen georgialaisen hallitsijadynastian kaatumisesta he muunsivat romanttiseksi runoudeksi. Vuonna 1838 Orbeliani liittyi Venäjän asevoimiin ja palveli Nižni Novgorodin rakuunarykmentissä. Suurimman osan sotilasurastaan hän kamppaili kapinallisia vuoristokansoja vastaan Kaukasuksen sodassa. Hänet asetettiin Georgian krenatöörirykmentin komentajaksi vuonna 1855 ja ylennettiin kenraalimajuriksi vuonna 1860. Vuosina 1858–1863 hän toimi erilaisissa hallinto- ja sotilastehtävissä Pohjois-Kaukasuksella, esimerkiksi Kabardan ja Terekin piirikuntien komentajana. Myöhemmin hän toimi talonpoikien neuvoston jäsenenä ja työskenteli sovittelijana.  

Isoveljensä Aleksandren tavoin hänen runoutensa käsittelee pakkomielteisesti Georgian monarkian tuhoutumista 1700-luvun lopussa. Hän yrittää runoissaan löytää lohtua kristitystä kärsivällisyydestä. Hänen parhaita runojaan dominoi Georgian kristinuskon pyhä kuva, Pyhän Ninon viiniköynnösristi.  

## Lähteet

    
 
## Aiheesta muualla
Juliana Silveira

**Juliana Bragança Saúda Silveira** (s. 12. maaliskuuta 1980) on brasilialainen näyttelijä ja laulaja. Hän syntyi Santosissa, São Paulon osavaltiossa.

Silveira tunnetaan rooleista televisiosarjoissa *Malhação* ja *Floribella*.

## Aiheesta muualla
*
Vaarit vauhdissa

***Vaarit vauhdissa*** (*Alt und durchgeknallt*) on saksalainen televisiosarja, jonka päähenkilöinä on joukko eläkeläisiä. Yle TV2 esitti sarjaa lauantai-aamupäivisin. Sarjassa esiintyvät mm. Dorothea Walda, Andrea Brix ja Philipp Sonntag Sarjan on ohjannut Matthias Kitter.

## Lähteet

## Aiheesta muualla
*Virallinen kotisivu
Aruban jalkapallomaajoukkue

**Aruban jalkapallomaajoukkue** on jalkapallojoukkue, joka edustaa Arubaa lajin kansainvälisissä kilpailuissa. Joukkuetta hallinnoi Aruban jalkapalloliitto. Maa osallistuu vuosittain järjestettävään ABCS-turnaukseen, johon osallistuvat sen lisäksi Bonaire, Curacao sekä Suriname.

## MM-kisat

* 1930–1986: ei osallistunut, osana Alankomaiden Antilleja
* 1990–1994: ei osallistunut
* 1998–2010: karsiutui

## Pelaajia
* Randell Harrevelt
* Ronny Nouwen

## Lähteet
Louisa Lytton

**Louisa Claire Lytton** (s. 7. helmikuuta 1989) on brittiläinen näyttelijä. Hän esiintyi vuosina 2005–2006 Ruby Allenin roolissa televisiosarjassa *[[EastEnders]]*.

Vuonna 2007 Lytton aloitti Beth Greenin roolin poliisisarjassa *[[The Bill]]*. Hän on myös tanssinut *[[Strictly Come Dancing]]* -show’ssa.

Vuoden 2009 aikana valmistuneessa elokuvassa *[[American Pie Presents: The Book of Love]]* Lytton esitti Imogenia.

## Aiheesta muualla
*
Andrew Lancel

**Andrew Lancel** (s. 3. elokuuta 1970) on brittiläinen näyttelijä. Hänet tunnetaan rooleista muiden muassa poliisisarjassa *The Bill* ja lääkärisarjassa *Cardiac Arrest*.

Lancel sai 7. joulukuuta 2007 Louise-vaimon kanssa ensimmäisen lapsensa, Isaac-pojan. Hänet tiedetään Everton FC:n kannattajaksi.

## Aiheesta muualla
* Viralliset sivut  
*
George Lopez

**George Lopez** (s. 23. huhtikuuta 1961) on yhdysvaltainmeksikolainen koomikko ja näyttelijä. Hän syntyi Los Angelesissa Kaliforniassa.

Lopez nousi maineeseen stand up -koomikkona. Hän on esiintynyt myös elokuvissa ja julkaissut komediastaan levyjä, jotka ovat tuoneet tähdelle Grammy-ehdokkuuksiakin. Vuosina 2002–2007 hän oli *George Lopez* -televisiosarjan pääosassa. Ohjelman muita esiintyjiä olivat Constance Marie, Belita Moreno, Masiela Lusha, Luis Armand Garcia, Valente Rodriguez, Emiliano Díez ja Aimee Garcia.

Lopezilla on tähti Hollywood Walk of Famella. Kärsittyään munuaistaudista hän sai vuonna 2005 munuaisensiirrossa terveen sisäelimen Ann-vaimoltaan.

## Aiheesta muualla
* Virallinen sivusto 
*
Constance Marie

**Constance Marie Lopez** (s. 9. syyskuuta 1965) on yhdysvaltainmeksikolainen näyttelijä. Hänet tunnetaan perheenäiti Angie Lopezin roolista komediasarjassa George Lopez in ohjelmassa *George Lopez Show* (2002–2007).

Constance Marie syntyi Los Angelesissa, Kaliforniassa. Varhaisella urallaan hän niitti mainetta muun muassa David Bowien tanssijana. Hän on esiintynyt myös elokuvissa. 

## Lähteet

## Aiheesta muualla
* Viralliset sivut  
*
Belita Moreno

**Aurabela "Belita" Moreno** (s. 1. marraskuuta 1949) on yhdysvaltalainen näyttelijä. Hän syntyi Teksasin Dallasissa.

Moreno esiintyi vuodesta 1986 1990-luvun alkuun komediasarjassa *Perfect Strangers*. Myöhemmin hänet on nähty muun muassa isoäiti Bennyn roolissa *[[George Lopez]]* -sarjassa (2002–2007).

Moreno on myös elokuvanäyttelijä. 

## Aiheesta muualla
*